คอลัมนิสต์ด้านการเงินคนใดที่มีแนวคิดว่าอสังหาริมทรัพย์ในยุโรปน่าสนใจมาก
A. Matthew Vincent

B. Terry Smith

C. David Stevenson

D. Gavin Oldham

E. Martin Wolf
คำตอบได้แก่ C. เพราะว่า David Stevenson เจ้าของคอลัมน์ Adventurous Investor ออกโรงแนะนำ “take a punt on a property in Europe” มองว่าอสังหาริมทรัพย์ในยุโรปน่าสนใจมาก ยกตัวอย่างว่า เขาเองพึ่งไปขอปรับโครงสร้างหนี้กับธนาคารฝรั่งเศสแห่งหนึ่งมา ปรากฏว่าได้รับเทอมเป็นการกู้ดอกเบี้ยคงที่ 2% ไปอีก 20ปี คำนวณกลับแล้วสามารถซื้อห้องพักราคาประมาณหนึ่งแสนปอนด์ (4.3 ล้านบาท) แล้วปล่อยเช่าเดือนละ 530 ปอนด์ (2.2 หมื่นบาท) ได้โดยไม่ขาดทุน

ส่วนแนวคิดของคนอื่น ๆ จะเป็นดังนี้

- Gavin Oldham ผู้ก่อตั้ง Share Radio ชี้ว่าควร “prepare for a rate rise” ไว้บ้าง ไม่ควรทิ้งเงินกู้ที่จะสร้างภาระดอกเบี้ยเพิ่มเติม (เช่นเงินกู้ดอกเบี้ยลอยตัว) และควรรอจังหวะเพิ่มการออมเมื่อดอกเบี้ยขึ้น

- Terry Smith ประธานเจ้าหน้าที่บริหารของ Fundsmith ที่ให้สัญญากับตัวเองว่าปี 2017 เขาจะไม่เชื่อนักวิเคราะห์อีกต่อไป (don’t get hung up on predictions) เนื่องจากเจ็บมามากในปีที่ผ่านมาทั้ง Brexit และการเลือกตั้งในอเมริกา โดยแนะให้เลี่ยงการลงทุนในสินทรัพย์ที่อาจขาดทุนหนักถ้าผิดทางและลงทุนโดยมองข้ามเหตุการณ์ที่ “เดาไม่ได้” เหล่านั้น

- Matthew Vincent ให้มุมมองในคอลัมน์ New Lombard ว่าปีนี้ควรตั้งเป้า “invest less like a numpty” ไม่ทิ้งเงินไปกับการลงทุนครองจักรวาลแบบไม่คิด (เช่นกองทุนหุ้นเติบโตสูงทั่วโลก) และจะเลือกลงทุนแบบเจาะจงในตลาดเกิดใหม่เช่นบราซิล รัสเซีย โปแลน หรือตุรกีที่หุ้นราคาไม่แพง ขณะที่จะลงทุนในกองทุนโครงสร้างฟื้นฐานตามกระแสการลงทุนโลกที่ประธานาธิปดีคนใหม่ของอเมริกาคุยโวไว้

- Martin Wolf หัวหน้านักวิเคราะห์เศรษฐกิจของ Financial Times ชวนตั้งเป้า “cashing in your final salary pension” หรือให้เอาเงินบำนาญออกมาใช้ซะ จะลงทุนหรืออะไรก็ได้ โดยให้ความเห็นว่าปัจจุบันอัตราดอกเบี้ยต่ำเกินไปและการเก็บเงินไว้ในกองทุนสำรองเลี้ยงชีพเสมือนการลงทุนในสินทรัพย์ที่เกินมูลค่า และยังกล่าวติดตลกว่าความเสี่ยงของการทำแบบนี้มีเพียงแค่อายุที่อาจจะยืนยาวเกินไปถึง 100 ปี ถ้าอย่างนั้นก็อาจหมดตัวได้
ตลาดการเงิน & ผลิตภัณฑ์และบริการทางการเงิน,ความรู้ทางการเงิน,การวิเคราะห์ทางการเงิน & เศรษฐศาสตร์การเงิน